The Wheel of Time

The Wheel of Time (Rod an amzer, e brezhoneg) zo un heuliad romantoù faltazi hanezel skrivet gant ar skrivagner stadunanat James Oliver Rigney Jr., dindan al lesanv Robert Jordan. 
Da gentañ e tlee bezañ un heuliad 6 levrenn. Deuet da vezañ un heuliad 11 romant embannet, gant ul lodenn ouzhpenn da vezañ embannet hepdale, a vo moullet e teir levrenn.  Rigney a grogas da skrivañ ar c'hentañ levrenn, The Eye of the World (Lagad ar bed), e 1984 hag e oa bet embannet e miz C'hwevrer 1990Rolling Up The Wheel of Time Panel (Worldcon 2008).

Mont a reas R. Jordan da anaon pa oa oc'h aozañ al lodenn ziwezhañ eus Rod an amzer. Klokaet e vo gant ar skrivagner romantoù faltazi Brandon Sanderson. Mont a ray teir levrenn d'ober al lodenn-se hag e tlefent bezañ embannet a-benn miz Du 2009, miz Kerzu 2010 ha miz Du 2011Splitting AMOL, gant Brandon Sanderson, 2009-03.

Awenet eo an oberenn gant mitologiezh Europa hag Azia, dreist-holl gant an naoutur e tro an amzer a gelc'hiadoù a gaver en Hindouegezh hag er Voudaegezh ha gant meiziadoù ar c'hempouezh, an daouegezh hag an doujañs evit an natur a gaver en Daoegezh. Awenet eo ivez un tamm gant oberenn Leo Tolstoy Brezel ha peoc'hAtersadenn eus Robert Jordan - SFX Magazine Nnn 16, miz Gwengolo 1996.

Hir-kenañ ez eo Rod an amzer. Ar bed faltazi a gaver ennañ zo deskrivet dre ar munud hag un niver bras a dudennoù zo ennañ. Ur reizhiad hudouriezh dibar en deus savet ivez

A-benn an 12 a viz Eost 2008 e oa bet gwerzhet en tu all da 44 milion a skouerennoù eus al levr er bed a-bezh"Universal Spinning The Wheel of Time", Variety, 12/08/2008 ha savet e oa bet ur c'hoari war urzhiataer, ur c'hoari roll hag un albom sonerezh.

 Bed Rod an amzer 

E deroù an amzer, un doue anvet ar C'hrouer en deus savet an Hollved ha Rod an amzer, a nez buhez ar wazed hag ar maouezed dre ma tro. Ar rod he deus seizh skin, pep hini anezhe o taolenniñ un oadvezh, ha lakaet e vez da dreiñ gant ar Galloud nemetañ, a red diouzh ar Vammenn wirion. Ar Galloud nemetañ zo rannet en hanterennoù mal ha gwregel, ar saidin hag ar saidar, a labour an eil a-enep egile hag an eil a-du gant egile da ren ar Rod. An dud zo barrek d'ober gant ar galloud-se zo anvet kanouc'hellerien. An aozadur pennañ a vod hevelep kanouc'hellerien el levrioù a zo anvet an Tour gwenn hag a vod maouezed anvet Aes Sedai pe 'Servijerien an holl' er yezh kozh. Gwezhall e oa ivez gwazed Aes sedai.

Ar C'hrouer a vac'has e eneb, Shai'tan, aotrou an deñvalijenn, da vare krouidigezh ar bed, troc'het diouzh ar Rod. Koulskoude, en ur grez anvet Oadvezh ar mojennoù, un taol-arnod renet gant an Aes Sedai a doullas prizon Shai'tan, ar pezh a roas an tu d'e levezon da c'hoari war ar bed. Dastum a reas heulierien galloudus, breinet pe c'hoantek da gaout muioc'h a enorioù ha strivañ a reas ar re-se da zieubiñ aotrou an deñvalijenn penn-da-benn diouzh e brizon, dezhañ da c'hallout adstummañ an amzer hag ar gwirvoud diouzh e c'hoant. A-enep d'ar gourdrouz-se, ar Rod a nez un aerouant, 
ur gwaz kanouc'heller, bras-kenañ e c'halloud, pa vez ezhomm da vezañ kampion ar sklêrijenn. En oadvezh ar mojennoù, an aerouant a oa un den anvet Lews Therin Telamon, a gemeras penn an Aes Sedai hag o c'hevredidi ar stourm a-enep heulierien aotrou an deñvalijenn.

Goude ur brezel dek vloaz start-kenañ, a grogas ur c'hantved goude torridigezh prizon Aotrou an deñvalijenn, Telamon a roas an trec'h d'e gostezenn a-drugarez d'un argadenn her graet tre el lec'h ma tigore ar prizon-mañ er bed, en degouezh-se e teuas a-benn da brennañ anezhi. Koulskoude, da vare ar viktor-se, Aotrou an deñvalijenn a saotras ar saidin, ar pezh a lakaas kanouc'hellerien val ar Galloud nemetañ da vont foll. Ar ganouc'hellerien val a zistrujas ar bed gant ar Galloud nemetañ, a lakas krenoù-douar ha dourioù-beuz da zirollañ ken e oa adstummet ar blanedenn penn-da-benn. Lews Therin, o rener, a lazhas holl e vignoned, e diegezh, hag eñ e-unan en diwezh en e follentez. A-bennar fin e oa lazhet pe troc'het diouzh ar Galloud nemetañ ar c'hanouc'heller mal diwezhañ. Diouennet e oa bet an dud ha distrujet e oa o sevenadur. Ne chome ken ar maouezed a gement a oa gouest da ober gant ar Galloud nemetañ dizañjer. An Aes Sedai a adsavas hag a heñchas an denelezh er-maez ar prantad teñval-se. Un diougan hag a zisklêrie e teufe a-benn Aotrou an deñvalijenn d'en em zieubiñ diouzh e brizon hag e vefe ganet en-dro an aerouant da dalañ outañ adarre, Hennezh a zistrujfe adarre ar bed en ur saveteiñ anezhañ diouzh Aotrou an deñvalijenn.

E-doug an tri mil ha pemp kant bloavezh da-heul e tistroas Mab-den d'ul live teknologiezh heñvel ouzh hini ar Grennamzer (Daoust ma seblant tostoc'h ensavadurioù sevenadurel ha hengounioù zo da re an XIXvet kantved), gant ur c'hemm : gwirioù ar merc'hed zo par da re ar baotred er pep brasañ eus ar c'hevredigezhioù, ha trec'h int dezhe e lod anezhe zoken (e Far madding da skouer). Dont a ra ar c'hemm-se eus galloud ha levezon an Aes Sedai, merc'hed anezhe hepken abaoe distruj ar bed, zo tremenet er vuhez pemdez.

Un nebeud brezelioù bras o deus graet o reuz er c'hevandir pennañ abaoe ma oa trec'het aotrou an deñvalijenn, evel Brezelioù an Drolloked, pa glaskas an heulierien eus aotrou an deñvalijenn a chome distrujañ ar sevenadurezh ur wezh ouzhpenn ha pa voent faezhet gant ur c'hevredad broadoù renet gant an Aes Sedai ; hag ar Brezel kant vloaz, ur brezel diabarzh spontus a ziwanas goude diskar un impalaeriezh renet gant ar roue-uhel, Artur Hawkwing. Mirout a reas ar brezelioù-se ouzh Mab-den a c'hounit en-dro ar galloud hag an deknologiezh uhel en doa en Oadvezh ar mojennoù, hag e lezas an dud rannet e meur a gostezenn. Lufr an Aes Sedai zoken a oa izelaet, pa zigreske o niver tamm-ha-tamm ha pa ziwane aozadur Bugale ar gouloù, un urzh soudarded a zalc'he e oa heulierien eus an Deñvalijenn eus an holl a rae gant ar Galloud nemetañ. Dont a reas ar broadoù a-benn da unaniñ e-pad ur pennad a-enep brezelourien ar c'hlanioù Aiel, pa dreuzjont rouantelezhioù ar c'hornôg da seveniñ o veñjañs goude gouzañv ur gunujenn spontus, met re a enebiezh zo kenetrezo da labourat a-zevri asambles e tachennoù all.

 Levrioù an heuliad 
#TitlPajennoùRannoùGerioù1añ embannadurNotennoù0.New Spring33226121,815miz Genver 20041.The Eye of the World (Lagad ar bed)83253305,90215 a viz Genver 19902.The Great Hunt (an hemolc'h bras)73650267,07815 a viz Du 19903.The Dragon Reborn (an aerouant distroet)70456251,39215 a viz Here 19914.The Shadow Rising (an deñvalijenn o kreskiñ)100858393,82315 a viz Gwengolo 1992No Prologue5.The Fires of Heaven (tanioù an neñv)99256354,10915 a viz Here 19936.Lord of Chaos (Aotrou ar c'haos)102455389,26415 a viz Here 1994First with an Epilogue7.A Crown of Swords (ur gurunenn klezeoù)89641295,02815 a viz Mae 19968.The Path of Daggers 70431226,68720 a viz Here 19989.Winter's Heart (kalon ar goañv)80035238,7897 November 200010.Crossroads of Twilight86430271,6327 a viz Genver 2003Also has an Epilogue11.Knife of Dreams (kountell hunvreoù)79337315,16311 a viz Here 2005Also has an Epilogue12.The Gathering Storm (war-dro 300,000+ ger)3 a viz Du 2009Da vezañ peurechuet gant Brandon Sanderson13.Shifting Winds (titl labour) (war-dro 300,000+ ger)da vezañ embannet e 2010Da vezañ peurechuet gant Brandon Sanderson14.Tarmon Gai'don (titl labour)(war-dro 250,000+ ger)da vezañ embannet e 2011Da vezañ peurechuet gant Brandon Sandersonhollad :96855283,430,682

 Notennoù 

Rummad:Levrioù faltazi
Rummad:Levrioù saoznek